**Formele de manifestare a comportamentelor deviante la elevi**

**Comportament deviant** este o abatere de la normele şi valorile sociale.

Cel mai des prin această noţiune se subînţeleg nişte devieri negative în comportamentul persoanei care vin în contradicţie cu normele şi legile morale, acceptate în societate.

**Etapele de constituire a comportamentelordeviante**

1. Apariţia contradicţiilor între normele sociale şi personalitate.

2. Manifestarea dezacordului şi negarea cerinţelor sociale de către copil.

3. Apariţia acţiunilor ilegale (minciuna, acte de huliganism, furt…)

4. Acumularea experienţei comportamentului antisocial (violenţa, huliganismul, prostituarea).

5. Implicarea într-un grup cu comportament antisocial.

6. Încălcarea legilor.

7. Comiterea crimelor.

**Cauzele comportamentelor deviante la elevi**:

# 1. Cauzele neuropsihicecare includ:

***1.1. Tulburări psihice a copiilor şi a părinţilor****:* traume crano-cerebrale; disfuncţii cerebrale; epilepsia; schizofrenia; stări psihopatice; retard mintal; psihoza maniacalo-depresivă;

***1.2. Boli somatice, boli cronice ale membrilor familiei:*** ereditare; cronice; degenerativ–congenitale*.*

***1.3. Maturizarea şi sexualitatea precoce.***

***1.4. Tulburări ale afectivităţii***: nivel insuficient de maturizare afectivă; stări de dereglare a afectivităţi stări, de frustrare, instabilitate; ambivalenţă şi indiferenţă afectivă; absenţa emoţiilor şi a înclinaţiilor altruiste şi simpatetice.

***1.5. Tulburări caracteriale***: imaturitate caracterologică; autocontrol insuficient; impulsivitate şi agresivitate; subestimarea greşelilor şi a actelor antisociale comise; indiferenţă şi dispreţ faţă de muncă; tendinţe egocentrice; absenţa sau insuficienţa dezvoltării a unor motive superioare, de ordin social şi a sentimentelor etico-morale; prezenţa unor motive personale egoiste, a unor trebuinţe şi tendinţeînguste, de nivel redus;dorinţa realizării unei vieţi uşoare, fără efort.

# 2. Cauzele educaţionalecuprind:

***2.1. Educaţia incorectă, patologică a copilului;***

***2.2. Influenţa mediului nefavorabil în familie:*** dezorganizarea vieţii de familie ca o consecinţă a divorţului sau a decesului unuia din părinţi; relaţiile dificile dintre membrii familiei; insatisfacţia emoţională în rezultatul comunicării cu părinţii şi cu alţi membri ai familiei.

***2****.****3. Climatul familial conflictual şi imoral;***

***2.4. Climatul familial excesiv de permisiv****;*

***2.5. Divergenţa metodelor educative şi lipsa de autoritate a părinţilor****;*

***2.6. Atitudinea autocratică-tiranică a părinţilor.***

***2.7. Lipsa controlului unor părinţi asupra activităţii şcolare şi a celei extraşcolare.***

# 3. Cauzele sociale:

***3.1. Pauperizarea familiei***

***3.2. Influenţa negativă a mass-mediei ( intensificarea agresivităţii, violenţei)***

***3.3. Eşecurile de adaptare şi integrare şcolară,*** determinate de: randament şcolar slab (nesubordonarea faţă de regulile şi normele şcolare); absenteismul, chiul de la ore, repetenţie, brutalitate, negativism.

***3.4. Conduită agresivă în raport cu cadrele didactice şi colegii etc.;***

***3.5. Sub şi supraaprecierea capacităţilor reale ale elevului***. - lipsa încrederii în forţele proprii; ignorarea din partea profesorilor şi a colegilor; supraestimarea din partea profesorului a posibilităţilor elevului.

***3.6. Conflictele individuale în cadrul clasei de elevi;***

***3.7. Opoziţie şi respingere a normelor social-morale****;*

***3.8. Absenţa sau insuficienţa dezvoltării a unor motive superioare, de ordin social şi a sentimentelor etico-morale.***

Devierile comportamentale sunt aceleaşi la toate vârstele şcolare, diferit este doar frecvenţa, motivele şi semnificaţia lor morală, situaţie ce ne permite să recurgem la o tratare mai puţin fragmentară a acestora.

**Formelor tipice de manifestare a comportamentelor deviante la elevi** se înpart în câteva categorii: *comportamente de evaziune sau de demisie, comportamente de dominare, agresive-impulsive, vicii şi conduite perverse*.

**I. Comportamentedeviante de evaziune** sunt considerate următoarele:

***1. Actele de indisciplină cronică din timpul lecţiilor şi activităţilor educative -*** care se datorează în mai mică măsură factorilor temperamentali şi mai mult nivelului slab al autocontrolului li dorinţei de a brava în faţa colegilor.

***2. Manifestările datorate instabilităţii de tip caracterial*** - este vorba de excesul de mişcare sau de vorbire, de prezenţa mişcărilor şi deprinderilor parazite, de reactivitate vie, de atenţia labilă, de capacitatea slabă de concentrare, în sensul duratei scăzute a perioadelor de concentrare, de nestatornicia în interese şi dorinţe etc.

***3. Manifestările determinate de dezinteresul şi indiferenţa faţă de şcoală*** – care îşi au suportul fie în indiferenţa părinţilor faţă de procesul şcolar al copilului, fie în frustrările suferite de elevi din partea şcolii, influenţele nefaste ale grupului de prieteni de pe stradă sau cartier. Uneori dezinteresul şi indiferenţa sunt preluate din comportamentul fraţilor şi al altor rude.

***4. Neglijare sistematică a obligaţiilor şcolare, a învăţării*** – constă în acceptarea statutului de mediocru, în preocuparea exclusivă a elevului de a se menţine la nivel de supraveţuire, la limita promovării clasei. Este o manifestare frecventă a comportamentului deviant. Mulţi copii se tem că ceilalţi „vor râde de ei” dacă şi-ar da silinţa să înveţe.

***5. Atitudinile şi acţiunile ce reflectă lipsa de respect faţă de cadrele didactice, reacţiile obraznice la solicitările acestora*** – care pot fi un răspuns la o intervenţie dură, neadecvată a profesorului ori exprimarea nemulţumirii faţă de nota primită sau faţă de cerinţele exagerate ale şcolii (supraîncărcarea ).

***6. Manifestările indiferenţei afective*** – lipsa dorinţei de a stabili relaţii de afecţiune cu colegii şi cu cadrele didactice ţine de regulă, de structura personalităţii copilului sau provine dintr-o atmosferă familială precară, lipsită de căldură.

***7. Lenea*** – care prezintă două forme:

✓ lenea cu substrat organic, caz în care lentoarea şi apariţia ei sunt cauzate de cele mai multe ori de un metabolism greoi, de maladii ale ficatului, ale sistemului nervos, de probleme de circulaţie.

✓ lenea caracterială, care constă într-o opoziţie manifestată faţă de efortul intelectual sau fizic. Aceşti copii nu au gustul muncii ca sursă de satisfacţii, nici sentimentul datoriei, lipsindu-le stimulii sociali, familiali sau şcolari. Această formă de lene este des întâlnită în rândul elevilor, devenind o deviere de comportament în măsura în care familia şi şcoala nu găsesc remediile necesare scoaterii copilului din această stare.

***8. Minciuna (mitomania)*** – care este proprie elevilor cu o structură labilă de personalitate, celor timizi, fricoşi, evazivi, nesiguri pe ei înşişi. Este favorizată de severitatea excesivă a părinţilor sau a profesorilor, de stilul dictatorial al adulţilor.

***9. Copiatul*** - este o formă specifică de înşelăciune, de nesinceritate. Cei care copiază nu sunt întotdeauna elevi cu rezultatele şcolare slabe, de cele mai multe ori predomină tendinţa de a primi note mari nemeritate , sau doresc să rămână în fruntea ierarhiei clasei la învăţătură.

***10. Falsificarea de note în carnetul de elev*** - abaterea des întâlnită, care este întotdeauna determinată de frica de părinţi. Devenind o obişnuinţă, se poate constitui într-o gravă deviere de comportament, predispunând copilul la un mod de viaţă clădit pe înşelătorie şi necinste.

***11. Reacţii bazate pe negativism*** - manifestate de cele mai multe ori ca reacţii de tip nevrotic la solicitările externe sau interne, negativismul are la bază defecte caracteriale precum: *încăpăţinarea, opoziţionalitatea, tendinţa de distrugere a lucrurilor şi tendinţa de a denigra unele persoane,* devenite dominante şi stabilizate ca trăsături negative de caracter.

***12. Distrugerea de bunuri*** ale şcolii (bănci, geamuri, mijloace de învăţământ, instalaţii sanitare etc.) sau din spaţii publice (parcuri, străzi) poate fi interpretată şi ca o modalitate prin care elevii se compensează, se destresează se eliberează de tensiunile rezultate din frustrările acumulate în şcoală sau familie.

***13. Izolarea de colegi*** – care poate avea mai multe cauze: plasarea copilului la periferia clasei, complexele de inferioritate cauzate de rezultatele mai slabe la învăţătură, condiţiile familiale precare, de unele defecte sau infirmităţi fizice şi ironiile suferite pentru acestea etc.

***14. Fuga de la şcoală sau de acasă*** – tendinţa irezistibilă de evadare din mediu familial sau şcolar, dacă nu este bazată pe o boală neuropsihică, este expresia unui protest faţă de situaţiile neplăcute. Ea poate fi ocaziţională la început, dar, fără o intervenţie educativă promptă, se transformă lesne în fugă repetată, ceea ce poate degenera în vagabondaj.

***15. Vagabondajul*** - copilul care fuge de acasă pentru o perioadă mai lungă se expune la multiple riscuri. În lipsa ocrotirii şi supravegherii părinteşti li şcolare îşi riscă integritatea, securitatea şi sănătatea fizică, aderând de regulă la grupuri ocaziţionale de copii, lipsit fiind de maturitate, de o judecată morală stabilă, aceste grupuri îl vor antrena în acţiuni de furt, de tâlhărie, de consum de alcool şi de droguri, îl vor împinge la un mod de viaţă delicvent. Vagabondajul atrage după sine şi absenteismul şcolar, ceea ce deschide drumul spre abandonul şcolar.

***16. Abandonul şcolar*** – reprezintă conduita de evaziune definitivă ce constă în încetarea frecventării şcolii, indiferent de nivelul la care a ajuns. De regulă abandonul şcolar survine atunci când copilul conştientizează incompatibilitatea între modul de viaţă la care s-a dedat şi cel prescris de regulile şcolare şi familiale sau când îşi dă seama că între el şi colegi există o diferenţă insuportabilă în ceea ce priveşte nivelul de cunoştinţe şi nivelul achiziţiilor comportamentale.

**II.** **Comportamente deviante de dominare, agresiv–impulsive** includ:

***1. Atitudinile sfidătoare*** - care constau în ironizarea de către copii a colegilor de clasă şi a profesorilor şi în afişarea în tot ce fac a unei aroganţe.

***2. Denigrarea colegilor de clasă sau a profesorilor*** – care este strâns asociată cu aroganţa şi care explică de cele mai multe ori atitudinea familiilor care se supraevaluează fie datorită ignoranţei, a subculturii, fie în baza situaţiei materiale prospere.

***3. Înşelarea altor colegi sau adulţi -*** pentru câştig material prin „bişniţă”, speculă, care este tot mai frecvent întâlnită astăzi în şcoli.

***4. Manifestări egoiste*** – care au în conţinut desconsiderarea colegilor din dorinţa permanentă de a obţine un lucru nemeritat şi de a părea mai valoroşi decât în realitate. Aceste manifestări găsesc un teren mai puternic a se structura în familii cu un singur copil, într-un mediu educativ hiperprotector şi hipertolerant.

***5. Manifestări isteroide*** – care pot fi potenţate de factorii organici (labilitatea sistemului nervos), dar a căror dezvoltare şi fixare la nivel comportamental se datorează toleranţei, îngăduinţei părinţilor. De cele mai multe ori se manifestă prin plâns artificial, accese de furie etc.

***6. Manifestări impulsive, violente şi agresive faţă de colegii de clasă*** - este tendinţa de a se impune şi a domina pe alţii. De regulă se agresează elevii mai mici, pentru a le sustrage banii şi obiectelor de valoare.